Νορθάμπερλαντ

Το Νορθάμπερλαντ (αγγλικά: Northumberland) είναι μια κομητεία της Βορειοανατολικής Αγγλίας.http://www.northeastphotoart.com/#!northumberland/c11z9 Ως βορειότερη αγγλική κομητεία, συνορεύει με την Κούμπρια στα δυτικά, με την Ντάρχαμ στα νότια και με τη Σκωτία στα βόρεια. Στα ανατολικά βρέχεται από την Βόρεια Θάλασσα με μία ακτογραμμή περίπου 103 χιλιομέτρων. Το διοικητικό κέντρο της είναι στο Άνικ, μολονότι το συμβούλιο της κομητείας βρίσκεται στο Μόρπεθ.Northumberland County Hall moved from Newcastle upon Tyne to Morpeth on 21 April 1981 (see notice in )

Η κομητεία του Νορθάμπερλαντ περιλάμβανε το Νιουκάσλ απόν Τάιν ως το 1400, όταν και η πόλη σχημάτισε δική της κομητεία. Το Νορθάμπερλαντ επεκτάθηκε σημαντικά την περίοδο της δυναστείας των Τιούντορ, ενσωματώνοντας το Μπέρικ-απόν-Τουίντ το 1482, το Τάιντεϊλ  το 1495, Τάινμαουθ το 1536, το Ριντσντέιλ γύρω στο 1542 και το Χέξαμσερ το 1572. Το Άιλαντσερ, το Μπέντλινγκτονσερ και το Νόραμσερ ενσωματώθηκαν στο Νορθάμπερλαντ το 1844. Το Τάινμαουθ και άλλες περιοχές του Βορείου Τάινσαϊντ μεταφέρθηκαν στο Τάιν και Γουίρ το 1974 με την the Τοπική Κυβερνητική Πράξη του 1972.

Όντας στα Αγγλοσκωτικά σύνορα το Νορθάμπερλαντ υπήρξε τοποθεσία πολλών μαχών στο παρελθόν.http://www.visitnorthumberland.com/history-heritage/battlefields Είναι γνωστό, επίσης, για τα βαλτώδη του εδάφη, που τώρα σε μεγάλο βαθμό προστατεύονται εντός του Εθνικού Πάρκου του Νορθάμπερλαντ. Το Νορθάμπερλαντ είναι η πιο αραιοκατοικημένη κομητεία της Αγγλίας, με μόλις 62 κατοίκους ανά τετραγωνικό χιλιόμετρο.

Ιστορία
Η περιοχή στην αρχαιότητα αποτελούσε τμήμα Ρωμαϊκής Αυτοκρατορίας και στο μεσαίωνα ήταν πεδίο συγκρούσεων μεταξύ της Αγγλίας και της Σκωτίας. Απόδειξη αυτού του βίαιου παρελθόντος, είναι το γεγονός ότι στο Νορθάμπερλαντ βρίσκονται τα περισσότερα κάστρα από οποιαδήποτε άλλη κομητεία στην Αγγλία, με χαρακτηριστικότερα το Άνικ, το Μπάμπρα, το Ντάνστανμπρα, το Νιούκασλ και το Γουόκγουορθ.Long, B. (1967). Castles of Northumberland. Newcastle, UK: Harold Hill.

Στην περίοδο της Αγγλοσαξονικής Αγγλίας, το αγγλικό βασίλειο της Βερνικίας είχε τη βάση του στην περιοχή του σημερινού Νορθάμπερλαντ. Η Βερνικία ενώθηκε με τη Ντέιρα για να σχηματίσει το βασίλειο της Νορθουμβρίας, κατά τον 7ο αιώνα. Τα σύνορα της Νορθουμβρίας την περίοδο του βασιλιά Έντουιν  εκτείνονταν από το Χάμπερ στα νότια μέχρι το Φορθ στα βόρεια, αν και το 1018 το βόρειο τμήμα του βασιλείου, μεταξύ των ποταμών Τουίντ και Φορθ, παραχωρήθηκε στο Βασίλειο της Σκωτίας.http://www.kirj.ee/public/Archaeology/2009/issue_2/arch-2009-2-79-95.pdf

Το Νορθάμπερλαντ συχνά αποκαλείται ως το «λίκνο του Χριστιανισμού» στην Αγγλία. Ο Χριστιανισμός άνθισε στο νησί του Λίντισφαρν, όταν ο βασιλιάς Όσβαλντ της Νορθουμβρίας προσκάλεσε μοναχούς από τη νήσο Άιονα. Στο Λίντισφαρν παρήχθησαν ευαγγέλια, ενώ ήταν ο τόπος που έζησε πολλά χρόνια ο Άγιος Κάθμπερτ.http://www.iona.uk.com/the-island

Το Μπάμπρα είναι η ιστορική πρωτεύουσα του Νορθάμπερλαντ, ενώ το κάστρο του αποτελούσε την έδρα των βασιλέων της Νορθουμβρίας.

Η Κομητεία του Νορθάμπερλαντ βρέθηκε για μικρά διαστήματα, μεταξύ των ετών 1139-1157 και 1215-1217, στον έλεγχο της βασιλικής οικογένειας της Σκωτίας. Ωστόσο, η Σκωτία παραιτήθηκε από όλες τις αξιώσεις της στην περιοχή στο πλαίσιο της Συνθήκης της Υόρκης το 1237. Η Κομητεία του Νορθάμπερλαντ κάποτε διέθετε σημαντική επιρροή στις αγγλικές υποθέσεις, καθώς ως ισχυρό και αμυντικό ακριτικό σημείο, είχε ως αποστολή την προάσπιση της Αγγλίας από πιθανές επιθέσεις της Σκωτίας.

Το Νορθάμπερλαντ αρκετές φορές στράφηκε εναντίον της κεντρικής εξουσίας, όπως στην Εξέγερση του Βορρά (1569-1570) εναντίον της Ελισάβετ Α΄ της Αγγλίας. Τέτοιες εξεγέρσεις συνήθως οργανώνονταν από την ηγεσία των Κόμηδων του Νορθάμπερλαντ, την δυναστεία των Πέρσι. Ο Ουίλιαμ Σαίξπηρ καθιστά έναν από τους Πέρσι, τον τολμηρό Χάρι Χότσπουρ (1364-1403), ήρωα σε ένα από τα έργα του. Οι Πέρσι συχνά δέχονταν βοήθεια, κατά τις συγκρούσεις τους, από άλλες ισχυρές οικογένειες του βορρά, όπως οι Νέβιλ και οι Πάτσετς.http://www.clareflorist.co.uk/send-flowers-to/northumberland/

Η κομητεία ήταν επίσης κέντρο του Ρωμαιοκαθολικισμού της Αγγλίας, καθώς και εστία Ιακωβιτών μετά την παλινόρθωση του 1660.http://etheses.dur.ac.uk/1422/1/1422.pdf Θεωρούνταν άγρια κομητεία, όπου επικηρυγμένοι και επιδρομείς απέφευγαν το νόμο. Ωστόσο, οι συχνές διασυνοριακές αψιμαχίες και τοπική ανομία υποχώρησε σε μεγάλο βαθμό μετά την Ένωση των Στεμμάτων της Σκωτίας και της Αγγλίας υπό τον Βασιλιά Ιάκωβο Α΄ το 1603.http://www.borderreivers.co.uk/Border%20Families/Clans%20and%20Families.htm

Νορθάμπερλαντ έπαιξε καθοριστικό ρόλο στην βιομηχανική επανάσταση από τον 18ο αιώνα και έπειτα. Πολλά ανθρακωρυχεία λειτούργησαν στο Νορθάμπερλαντ μέχρι το μαζικό κλείσιμό τους από τους Εργατικούς και στη συνέχεια από τους Συντηρητικούς κατά τις δεκαετίες του 1970 και του 1980. Ανθρακωρυχεία λειτουργούσαν στο Άσινγκτον, το Μπέντλινγκτον, το Τσόπινγκτον, το Νέδερτον, το Έλινγκτον και το Πέγκσγουντ. Τα ανθρακορυχεία της κομητείας τροφοδότησαν τη βιομηχανική επέκταση και σε άλλες περιοχές της Βρετανίας και οδήγησαν στην ανάπτυξη των πρώτων σιδηροδρόμων. Η Ναυπηγική βιομηχανία και η κατασκευή αμυντικών εξοπλισμών ήταν άλλοι σημαντικοί βιομηχανικοί τομείς, πριν από την εκβιομηχάνιση της δεκαετίας του 1980.http://gpih.ucdavis.edu/files/Clark_Jacks.pdfhttp://www.simonthurgoodimages.co.uk/outandabout/northumberland.asp

Σήμερα το Νορθάμπερλαντ παραμένει σε μεγάλο βαθμό αγροτικό. Ως η πιο αραιοκατοικημένη κομητεία της Αγγλίας, έχει μικρή επιρροή στις βρετανικές υποθέσεις, σε σχέση με περιόδους του παρελθόντος. Τα τελευταία χρόνια, μάλιστα, η κομητεία έχει σημαντική ανάπτυξη στον τομέα του τουρισμού, λόγω της σπάνιας ομορφιάς της και των άφθονων ιστορικών μνημείων.http://www.northumberland.gov.uk/default.aspx?page=1101

Γεωγραφία
Η φυσική γεωγραφία του Νορθάμπερλαντ ποικίλει. Το έδαφος είναι χαμηλό και επίπεδο κοντά στις ακτές της Βόρειας Θάλασσας και ορεινό προς τα βορειοδυτικά. Το Υψώματα Τσέβιοτ, στα βορειοδυτικά, αποτελούνται κυρίως από ανθεκτικό γρανίτη της Δεβόνιας περιόδου και από ανδεσίτη λάβας. Μια άλλη περιοχή της πυριγενών βράχων βρίσκεται στο Γουίν Σιλ, όπου αποτελείται από δολερίτη της Λιθανθρακοφόρου περιόδου. Και οι δύο αυτές ορεινές περιοχές εμφανίζουν ένα κυρίως άγονο βαλτώδες έδαφος. Απέναντι από τις ακτές του Νορθάμπερλαντ βρίσκονται τα Νησιά Φαρν, όπου το έδαφός τους αποτελείται επίσης από δολερίτη, ενώ είναι διάσημα για την ορνιθοπανίδα τους. Στα νοτιοανατολικά της κομητείας υπάρχουν περιοχές άνθρακα, που εκτείνονται κατά μήκος της παραλιακής περιοχής βόρεια του ποταμού Τάιν.

Όντας στο βόρειο άκρο της Αγγλίας και πάνω από τις 55° γεωγραφικού πλάτους, και έχοντας πολλές ορεινές περιοχές, το Νορθάμπερλαντ είναι μία από τις πιο κρύες περιοχές της χώρας. Έχει μια μέση ετήσια θερμοκρασία 7,1 με 9,3°C, με τις πιο κρύες θερμοκρασίες στο εσωτερικό του.Met Office, 2000. "Annual average temperature for the United Kingdom ." Ωστόσο, η κομητεία βρίσκεται στην ανατολική ακτή, και έτσι έχει σχετικά χαμηλές βροχοπτώσεις, που φθάνουν μεταξύ 466 και 1060 χιλιοστά το χρόνο, με τα μεγαλύτερο ποσοστό βροχής να πέφτει στην δυτική ενδοχώρα.Met Office, 2000. "Annual average rainfall for the United Kingdom ." Μεταξύ του 1971 και του 2000 η κομητεία είχε περίπου 1321 με 1390 ώρες ηλιοφάνειας ετησίως.Met Office, 2000. "Annual average sunshine for the United Kingdom ."

Περίπου το ένα τέταρτο από τη συνολική έκταση της κομητείας προστατεύεται εντός του Εθνικού Πάρκου του Νορθάμπερλαντ, μιας περιοχής ιδιαίτερου τοπίου που έχει σε μεγάλο βαθμό προστατευθεί από την γεωργία και από άλλη αξιοποίηση. Το πάρκο εκτείνεται από τα αγγλοσκωτικά σύνορα στα βόρεια μέχρι το Τείχος του Αδριανού στα νότια. Το μεγαλύτερο μέρος του πάρκου βρίσκεται σε υψόμετρο άνω των 240 μέτρων πάνω από την επιφάνεια της θάλασσας. Οι ακτές του Νορθάμπερλαντ έχουν χαρακτηριστεί ως περιοχή εξαιρετικού φυσικού κάλλους.

Οικονομία
Το Νορθάμπερλαντ έχει μια σχετικά αδύναμη οικονομία σε σχέση με άλλες κομητείες και περιοχές του Ηνωμένου Βασιλείου.http://www.northumberlandnews.com/news-story/3764120-weak-economy-will-not-halt-second-bridge-mayor/Northumberland County Council, 2003 "Northumberland in context.". MS Word, HTML (Google) Η ύπαρξη ανθρακορυχείων στην περιοχή χρονολογείται στην περίοδο των Τιούντορ. Τα περισσότερα από τα ανθρακορυχεία όμως έκλεισαν τις δεκαετίες του 1970 και του 1980, αν και ορισμένα συνεχίζουν να λειτουργούν ακόμη και σήμερα. Μια σημαντική πηγή εργασία και εισοδήματος είναι και ο τουρισμός. Μεγάλος παράγοντας είναι επίσης οι παγκόσμιου φήμης εταιρείες οι οποίες διατηρούν εγκαταστάσεις εκεί, όπως είναι η Coca-Cola, η General Electric, η GlaxoSmithKline και άλλες εταιρείες.http://www.thejournal.co.uk/business/business-news/pharmaceutical-giant-glaxosmithklines-big-north-4408006

Εκπαίδευση
Το Νορθάμπερλαντ έχει ένα πλήρες και περιεκτικό εκπαιδευτικό σύστημα, με 15 κρατικά σχολεία, δύο ακαδημίες και ένα ανεξάρτητο σχολείο. Συμπεριλαμβάνει και τις τρεις βαθμίδες της εκπαίδευσης. Το Cramlington Learning Village έχει σχεδόν 400 μαθητές σε κάθε σχολικό έτος και είναι ένα από τα μεγαλύτερα σχολεία της Αγγλίας. Η ακαδημία Blyth στο νοτιοανατολικό Νορθάμπερλαντ έχει τη δυνατότητα να στεγάσει 1500 σπουδαστές ετησίως. Υπάρχει, επίσης, ένα ρωμαιοκαθολικό σχολείο, το St. Benet Biscop, για ηλικίες 11-18 ετών.

Πολιτική
Το Νορθάμπερλαντ είναι η μεγαλύτερη συγκεντρωτική αρχή της Αγγλίας. Το Συμβούλιο της Κομητείας έχει έδρα στο Μόρπεθ. Συνολικά το Νορθάμπερλαντ εκλέγει 4 βουλευτές για το εθνικό κοινοβούλιο και 2 για το ευρωκοινοβούλιο.http://www.northumberland.gov.uk/default.aspx?page=385

 Γενικές Εκλογές 2010 : Νορθάμπερλαντ  Φιλελεύθεροι Δημοκράτες  Εργατικοί  Συντηρητικοί  BNP  UKIP  Λοιπά  Πράσινοι  Άγγλοι Δημοκράτες  Σύνολο 50.818+227 48.018−11.159 46.037+7.515 5.598N/A 3.882N/A 3.401N/A 601−644 327N/A 158.824+9.289

 Αριθμός εδρών γενικών εκλογών του 2010 Εργατικοί  Συντηρητικοί  Φιλελεύθεροι Δημοκράτες  BNP  UKIP  Others  Πράσινοι  Άγγλοι Δημοκράτες 2 1 1 0 0 0 0 0

Πολιτισμός
Το Νορθάμπερλαντ έχει διατηρεί αρκετές παραδόσεις, όπως στο χορό, τη μουσική και την ποίηση. Συνολικά, η κουλτούρα της κομητείας, όπως και στην υπόλοιπη βορειοανατολική Αγγλία γενικότερα, έχει πολλά περισσότερα κοινά με τη γειτονική νότια Σκωτία, καθώς και την βόρεια Αγγλία. Οι περιοχές αυτές αντλούν πολιτιστικά χαρακτηριστικά από το πρώην Βασίλειο της Νορθουμβρίας, γεγονός που επιβεβαιώνεται και από τις γλωσσικές ομοιότητες μεταξύ των δύο περιοχών. Σημαντικός λόγος των επιρροών με τη Σκωτία είναι και η προηγούμενη μετανάστευση κατοίκων της Σκωτίας στην περιοχή του Νορθάμπερλαντ. Τα τελευταία χρόνια γίνονται προσπάθειες για τη διατήρηση των τοπικών γλωσσικών διαλέκτων.

Παραπομπές

Κατηγορία:Κομητείες της Αγγλίας